У „Моменту визије“...
Година је 1905. у Северној Калифорнији.
Френк Еперсон има једанаест година.
Седи на свом предњем трему док прави некакво „направи сам“ пиће
које је у то време веома популарно.
Само што је сипао слатки сок у праху у чашу воде
и ентузијастично га меша дрвеним штапићем.
Не знамо тачно шта се одиграло у наредних 24 сата,
али можемо да замислимо да је Френку нешто привукло пажњу
и да напушта сок усред мешања.
Након хладне ноћи у Заливској области,
Френк поново открива пиће које је мешао следећег јутра.
Потпуно је слеђено.
Међутим, уместо да га баци,
Френк извлачи комад залеђеног сока из чаше помоћу заглављеног штапића за мешање
и, у моменту визије, почиње да га лиже.
Одушевљен својим изумом,
Френк почиње да прави ледену посластицу за пријатеље
и, док одраста,
почиње да их продаје као „Епсикле“,
што је скраћеница његовог презимена и речи „леденица“.
Прича се да су касније
Френкова деца наденула име „татина леденица“ овој леденој посластици.
Други тврде да је име комбинација речи „лизалица“ и „леденица“.
Без обзира на то одакле потиче овај назив,
сладолед на штапићу наставиће да постоји.
Отприлике се сваке године прода две милијарде сладоледа на штапићу.